Luka Tiihonen

Luka Tomas Tiihonen (s. 11. huhtikuuta 2003 München, Saksa) on suomalainen jääkiekkopuolustaja, joka edustaa SM-liigajoukkue Rauman Lukkoa. Hän pelaa pääasiassa seuran U20-joukkueessa.

Ura 
Tiihonen syntyi Saksan Münchenissä, jossa hän asui omien sanojensa mukaan pari ensimmäistä vuotta elämästään ennen muuttamistaan perheineen Suomeen. Tiihonen on Tapparan kasvatti. Hän pelasi kauden 2017–2018 pääasiassa seuran C-nuorissa, mutta Tiihonen pelasi myös yhden playoff-ottelun B2-nuorissa, jossa hän voitti SM-hopeaa. Kaudella 2018–2019 Tiihonen toimi Tapparan C-nuorten varakapteenina. Hän oli C-nuorten SM-karsinnoissa joukkueen paras pistemies ja syöttäjä tehoilla 18+28=46. C-nuorten SM-sarjassa Tiihonen oli Tapparan paras pistemies ja maalintekijä tehoilla 15+11=26, kuten myös pudotuspeleissä paras pistemies, maalintekijä ja syöttäjä tehoilla 5+6=11. Hän voitti kauden päätteeksi C-nuorten SM-pronssia. Kaudella 2020–2021 Tiihonen toimi Tapparan U18-joukkueen kapteenina. Hän oli tehoilla 11+14=25 joukkueen paras pistemies ja Tiihonen jakoi sisäisen maalipörssin voiton Tommi Männistön kanssa. Hän voitti myös koko U18 SM-sarjan puolustajien maalipörssin. Tiihonen valittiin kauden päätteeksi sarjan ensimmäiseen tähdistökentälliseen. Kaudella 2021–2022 hän voitti Tapparan U20-joukkueen sisäisen tehotilaston lukemalla +18.

Kaudeksi 2022–2023 Tiihonen siirtyi Rauman Lukon U20-joukkueeseen. Hän sijoittui tehoilla 5+25=30 U20 SM-sarjan puolustajien pistepörssissä seitsemänneksi. Keväällä 2023 Tiihonen nostettiin Lukon SM-liigarinkiin. Hän teki miesten pääsarjadebyyttinsä synnyinkaupungissaan Münchenissä Mestarien liigassa 10. lokakuuta 2023 vieraissa EHC Müncheniä vastaan, kun Jakob Stenqvist oli huilivuorossa. Tiihonen merkittiin Lukon seitsemänneksi puolustajaksi. Hän sai ottelussa jääaikaa 10.46 minuuttia ja Tiihoselle merkittiin teholukema –1. Ensimmäisen pääsarjamaalinsa hän teki seuraavassa ottelussa 17. lokakuuta 2023 sveitsiläistä Genève-Servette HC:tä vastaan. Tiihosen osuma jäi Lukon 3–2-voittoon päättyneen ottelun voittomaaliksi.

Muuta 
Tiihonen valmistui ylioppilaaksi Sammon keskuslukiosta syksyllä 2022.

Tilastot

Lähteet

Viitteet 

Suomalaiset jääkiekkoilijat
Rauman Lukon pelaajat
Vuonna 2003 syntyneet
Elävät henkilöt